**Actorii**

*Marin Sorescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cei mai dezinvolti - actorii!

Cu manecile suflecate

Cum stiu ei sa ne traiasca!

N-am vazut niciodata un sarut mai perfect

Ca al actorilor in actul trei,

Cind incep sentimentele sa se clarifice

Moartea lor pe scena e atat de naturala,

Incat, pe langa perfectiunea ei,

Cei de prin cimitire,

Mortii adevarati,

Morti tragic, odata pentru totdeauna,

Parca misca!

Iar noi, cei tepeni intr-o singura viata!

Nici macar pe-asta n-o stim trai.

Vorbim anapoda sau tacem ani in sir,

Penibil si inestetic

Si nu stim unde dracu sa ne tinem mainile.